11. 12. 91 De Europæiske Fællesskabers Tidende Nr. L 340/39 KOMMISSIONEN KOMMISSIONENS BESLUTNING af 6. september 1991 om indgåelse af en protokol om handel og om handelsmæssigt og økonomisk samarbejde mellem Det Europæiske Kul- og Stålfællesskab (EKSF) på den ene side og Republikken Ungarn på den anden side ; (91/631/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Kul- og Stålfællesskab, særlig artikel 95, og ud fra følgende betragtninger: Efter Rådets afgørelse af 8. februar 1990 har Kommissionen ført forhandlinger med Republikken Ungarn, som resulterede i en protokol om handel og om handelsmæssigt og økonomisk samarbejde for så vidt angår EKSF-varer; det er absolut nødvéndigt at indgå denne aftale for at virkeliggøre Fællesskabets mål som defineret i bl.a. artikel 2 og 3 i Traktaten om Oprettelse af Det Europæiske Kul- og Stålfællesskab; denne beslutning berører ikke medlemsstaternes kompetence på det handelspolitiske område som fastsat i Traktatens artikel 71; efter konsultation i Det Rådgivende Udvalg for EKSF og efter samstemmende udtalelse fra Rådet med fuld enighed — VEDTAGET FØLGENDE BESLUTNING: Artikel 1 Protokollen om handel og om handelsmæssigt og økonomisk samarbejde mellem EKSF på den ene side og Republikken Ungarn på den anden side godkendes på EKSF's vegne. Teksten til protokollen er vedlagt denne beslutning. Artikel 2 Kommissionen udpeger det af sine medlemmer, der er beføjet til at undertegne protokollen med bindende virkning for EKSF. Artikel 3 Denne beslutning offentliggøres i De Europæiske Fællesskabers Tidende. Udfærdiget i Bruxelles, den 6. september 1991. På Kommissionens vegne Frans ANDRIESSEN Næstformand